Държавен вестник, бр. 30, 2006 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  30
(2) За оттегляне на акта след първото по
делото заседание е необходимо съгласие и от
оспорващия.
(3) Оттегленият акт може да бъде издаден
повторно само при нови обстоятелства.
(4) Когато с оспорването е съединен и иск за
обезщетение, производството по него продъл-
жава.
Образуване и насрочване на делото
Чл. 157. (1) Председателят на съда, негов
заместник или председателят на отделението
образуват административното дело, което се
предава на съдия-докладчик. Съдията-доклад-
чик насрочва делото в срок не по-дълъг от два
месеца от постъпването на жалбата в съда.
(2) Съдията-докладчик се определя съобраз-
но поредността на постъпването на оспорвани-
ята в съда чрез електронно разпределяне или
чрез друг начин за случайно разпределяне на
делата, посочен в приети от съответния съд и
разгласени публично вътрешни правила.
Проверка на редовността на жалбата
и протеста
Чл. 158. (1) Когато жалбата или протестът
не отговарят на изискванията на чл. 150, ал. 1 и
чл. 151, те се оставят без движение, като на
оспорващия се изпраща съобщение да отстрани
нередовностите в 7-дневен срок.
(2) Когато адресите на оспорващия и на не-
говия представител не са посочени, съобщени-
ето по ал. 1 се прави чрез поставяне на обявле-
ние на определеното за това място в съда в
продължение на 7 дни.
(3) Ако нередовностите не бъдат отстране-
ни в срока по ал. 1, жалбата или протестът се
оставя без разглеждане с разпореждане на съ-
дията-докладчик. Когато нередовностите се
открият в течение на производството, съдът
прекратява делото.
(4) Поправеното оспорване се смята за ре-
довно от деня на неговото подаване.
Проверка на допустимостта на жалбата
и протеста
Чл. 159. Жалбата или протестът се оставя
без разглеждане, а ако е образувано съдебно
производство, то се прекратява, когато:
1. актът не подлежи на оспорване;
2. оспорващият е неправосубектен;
3. оспореният административен акт е от-
теглен;
4. оспорващият няма правен интерес от ос-
порването;
5. оспорването е просрочено;
6. по оспорването има влязло в сила съдебно
решение;
7. има образувано дело пред същия съд, меж-
ду същите страни, на същото основание;
8. оспорването бъде оттеглено или бъде из-
вършен отказ от него.
Обжалване на акта по допустимостта на
жалбата и протеста
Чл. 160. (1) Разпореждането, с което жалба-
та или протестът се оставя без разглеждане, или
определението, с което делото се прекратява,
подлежи на обжалване с частна жалба. Препис
от нея не се представя, ако разпореждането е
постановено преди връчването на препис от
оспорването.
(2) Частните жалби се разглеждат в закрито
заседание, а в случаите по чл. 159, т. 4 и 5—в
открито съдебно заседание.
Възстановяване на срока за обжалване
Чл. 161. (1) В 7-дневен срок от съобщението
за оставяне на жалбата без разглеждане може
да се поиска възстановяване на срока, ако про-
пускането се дължи на особени непредвидени
обстоятелства или на поведение на админист-
рацията, въвело жалбоподателя в заблуждение.
Искането може да бъде направено и с жалбата.
(2) В искането за възстановяване на срока се
посочват всички доказателства, установяващи
основанията по ал. 1.
(3) Определението, с което искането по ал. 1
е отхвърлено, може да се обжалва с частна
жалба. Определението, с което искането по ал. 1
е уважено, се обжалва заедно с решението по
делото.
Съобщаване на акта от съда
Чл. 162. (1) Когато административният акт
не е бил съобщен на всички засегнати лица,
съдът им изпраща съобщение и продължава
съдебното производство по жалбата, като оси-
гурява на тези лица възможност да защитят
интересите си.
(2) Когато оспореният акт е благоприятен
за лицата по ал. 1, съдът ги конституира слу-
жебно като страни и отлага делото, ако това се
налага.
(3) Когато до началото на устните състезания
по първоначалната жалба постъпят жалби и от
лица по ал. 1, жалбите се обединяват в едно про-
изводство за постановяване на общо решение.
Връчване на преписи от жалбата и протеста
и отговор по тях
Чл. 163. (1) Ако жалбата или протестът са
допустими, съдията-докладчик разпорежда
преписи от тях да бъдат изпратени на страните.
(2) В 14-дневен срок от получаването на пре-
писа всяка от страните може да представи пис-
мен отговор и да посочи доказателства. Писме-
ните доказателства, с които страната разпола-
га, се прилагат към отговора.
(3) Когато за изясняването на правния спор
е необходимо да бъдат събрани и други дока-
зателства освен тези, които се съдържат в пре-
писката, съдията-докладчик указва на съот-
ветната страна необходимостта от тяхното съ-
биране.